pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เร่งติดตามการพัฒนาความเชื่อมโยงระบบคมนาคม 4 มิติ “ทางบก ทางราง ทางน้ำ และทางอากาศ” เน้นการใช้เทคโนโลยีเพื่อเพิ่มขีดความสามารถยกระดับขนส่งและโลจิสติกส์
วันจันทร์ที่ 21 มีนาคม 2565
โฆษกรัฐบาลเผย นายกฯ เร่งติดตามการพัฒนาความเชื่อมโยงระบบคมนาคม 4 มิติ  “ทางบก ทางราง ทางน้ํา และทางอากาศ” เน้นการใช้เทคโนโลยีเพื่อเพิ่มขีดความสามารถยกระดับขนส่งและโลจิสติกส์
โฆษกรัฐบาลเผย นายกฯ เร่งติดตามการพัฒนาความเชื่อมโยงระบบคมนาคม 4 มิติ  “ทางบก ทางราง ทางน้ํา และทางอากาศ” เน้นการใช้เทคโนโลยีเพื่อเพิ่มขีดความสามารถยกระดับขนส่งและโลจิสติกส์ให้เป็นไปอย่างสะดวกรวดเร็ว
วันนี้ (21 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามนโยบายการพัฒนาความเชื่อมโยงระบบคมนาคมของไทยให้มีศักยภาพเพื่อรองรับการพัฒนาโครงการเชิงพาณิชย์ในอนาคต โดยมีเป้าหมายเพื่อให้ประเทศไทยเป็นศูนย์กลาง (ฮับ) โลจิสติกส์ทั้ง 4 มิติของอาเซียน ตามที่ได้กําหนดไว้ในแผนยุทธศาสตร์ชาติ 20 ปี (พ.ศ.2561-2580) อาทิ พัฒนาระบบผ่านทางด่วน เร่งรัดก่อสร้างมอเตอร์เวย์ แผนเชื่อมต่อการเดินทางเข้าสู่ระบบรถไฟฟ้า โครงการสะพานเศรษฐกิจเชื่อมฝั่งทะเลอ่าวไทย-อันดามัน การขยายเชื่อมต่อสนามบิน เป็นต้นโดยความคืบหน้าล่าสุดในส่วนของโครงการก่อสร้างทางหลวงพิเศษระหว่างเมือง (มอเตอร์เวย์) สายบางใหญ่ - กาญจนบุรี (M81) ระยะทาง 96.41 กม. กรมทางหลวง เปิดเผยว่าปัจจุบันมีความก้าวหน้าก่อสร้างเสร็จแล้ว 72% คาดว่าโครงการงานก่อสร้างจะแล้วเสร็จ ภายในเดือน พ.ย. ปี 2566
สําหรับโครงการทางหลวงพิเศษดังกล่าว เป็นหนึ่งโครงการสําคัญมีความจําเป็นเร่งด่วน ที่รัฐบาลบรรจุในแผนมาตรการเร่งรัดการลงทุน Action Plan ของกระทรวงคมนาคม ซึ่งจะช่วยเพิ่มขีดความสามารถในการคมนาคมขนส่งและโลจิสติกส์ให้เป็นไปอย่างสะดวกรวดเร็ว และเป็นส่วนสําคัญในการพัฒนาเศรษฐกิจและคุณภาพชีวิตของประชาชน เมื่อการก่อสร้างเสร็จแล้ว จะช่วยให้การเดินทางจากกรุงเทพฯ และปริมณฑลไปภาคตะวันตกของประเทศ สะดวก รวดเร็วมากขึ้น เป็นไปตามนโยบายรัฐบาลที่ต้องการช่วยพัฒนาคุณภาพชีวิต และพัฒนาระบบโครงสร้างพื้นฐาน ด้านคมนาคมขนส่ง รวมทั้งการท่องเที่ยว ที่สําคัญจะช่วยให้การเดินทาง จาก อ.บางใหญ่-กาญจนบุรีใช้เวลาเพียง 48 นาที เมื่อเปรียบเทียบกับการเดินทางโดยใช้ทางหลวงแผ่นดินซึ่งใช้เวลาประมาณ 2 ชม. 30 นาที
“รัฐบาลได้เดินหน้าผลักดันไทยให้เป็นฮับด้านโลจิสติกส์ของอาเซียน โดยที่ผ่านมาจนถึงปัจจุบันกระทรวงคมนาคมได้เดินหน้าพัฒนาโครงการคมนาคมทั้ง 4 มิติ มาโดยตลอด อาทิ โครงการรถไฟทางคู่ ซึ่งถือเป็นอีกหนึ่งโครงที่เมื่อสร้างแล้วเสร็จจะสร้างมูลค่าให้กับเศรษฐกิจได้อย่างมหาศาล นอกจากนี้ยังมีโครงการแลนด์บริดจ์ ที่เมื่อแล้วเสร็จจะเพิ่มช่องทางการขนส่งสินค้าข้ามภูมิภาคได้สะดวก และช่วยเพิ่มมูลค่าด้านการขนส่งให้กับไทยอีกด้วย ซึ่งโครงการต่าง ๆ ที่กล่าวมาทั้งหมดนี้จะได้เห็นความคืบหน้าและผลสําเร็จในช่วง 1-3 ปีนี้” โฆษกประจําสํานักนายกรัฐมนตรี กล่าว
..............................
รัฐบาลไทย-ข่าวทำเนียบรัฐบาล-Thailand and Kenya to celebrate 55th anniversary of diplomatic relations through strengthening relations and cooperation
วันอังคารที่ 11 มกราคม 2565
Thailand and Kenya to celebrate 55th anniversary of diplomatic relations through strengthening relations and cooperation
Thailand and Kenya to celebrate 55th anniversary of diplomatic relations through strengthening relations and cooperation
January 10, 2022, at 1400hrs, at the Ivory Room, Thai Khu Fah Building, Government House, H.E.Mr. Kiptiness Lindsay Kimwole, Ambassador of the Republic of Kenya to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his assumption of the position. Government Spokesperson Thanakorn Wangboonkongchana disclosed gist of the meeting as follows:
The Prime Minister welcomed the Kenyan Ambassador, and expressed hopesthat both countriesfurther forge relations and cooperation in various areas to celebrate the 55thanniversary of the diplomatic relations this year. He is certain that the Ambassador’s well-rounded experiences wouldenhance cooperation between Thailand and Kenya in a tangible and comprehensive manner. The Kenyan Ambassador expressed appreciation for the meeting and his pleasure to be tenured in Thailand. He also affirmed commitment to play an active role in constructively strengthening cordial relations and cooperation.
The two parties discussed the issues of mutual interest:
On public health, Thailand is ready to cooperate with Kenyain fighting against the COVID-19 and future communicable diseases, and in providing scholarships and trainings to Kenyan public healthcare personnel onuniversal healthcoveragedevelopment.Kenya also hopes for technology transfer and knowledge sharing on COVID-19 vaccine manufacturing for domestic use.
With regard to trade and investment, the Prime Ministeris pleased thatKenya isThailand’stop trade partnerfrom East Africa, and hopes for an increasing trade and investment activities between the two countries. Thailand and Kenya have potential to become each other’s trade gateway toASEANandAfricarespectively. The Kenyan Ambassador affirmed Kenya’s support for Thai investors, and hopes that the Thai Government would also facilitate Kenyan investment in Thailand.
Both parties agreed topromote education, academic, and development cooperation.Thailand stands ready to forge academic cooperation with Kenya in the fields of its potential in the form of short-term trainings and graduate-degree scholarships, which will be under the responsibility ofThailand Incentive and Convention Association (TICA).
The Prime Minister and Kenyan Ambassador alsocame to terms on promotion of green economy. The Thai Government has placed importance on the implementation of BCG economic development model, which is in line with Kenya’s Blue Economythatprioritizessustainable utilization of its ocean andmarineresources.
รัฐบาลไทย-ข่าวทำเนียบรัฐบาล-รัฐบาลอนุมัติ 789 ล้านชดเชยดอกเบี้ย หนุนชาวไร่อ้อยใช้เทคโนโลยี
วันพฤหัสบดีที่ 2 มิถุนายน 2565
รัฐบาลอนุมัติ 789 ล้านชดเชยดอกเบี้ย หนุนชาวไร่อ้อยใช้เทคโนโลยี
วันพุธที่ 2 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าส่งเสริมให้เกษตรกรก้าวสู่การเป็นสมาร์ทฟาร์มเมอร์ โดยเห็นชอบโครงการชดเชยดอกเบียแก่เกษตรกรชาวไร่อ้อย วงเงิน 789 ล้านบาท เพื่อใช้ในการบริหารจัดการแหล่งน้ํา และซื้อเครื่องจักรกลการเกษตรนําไปสู่การเพิ่มประสิทธิภาพการผลิตอ้อยและแก้ไขปัญหาฝุ่นละอองขนาดเล็ก ปี 2565-2567 โดย ธ.ก.ส. สนับสนุนสินเชื่อแก่เกษตรกรชาวไร่อ้อย วงเงินปีละ 2,000 ล้านบาท และรัฐบาลชดเชยดอกเบี้ยให้แก่เกษตรกรร้อยละ 2-3 เพื่อให้เกษตรกรเข้าถึงแหล่งเงินกู้ดอกเบี้ยต่ํานําไปบริหารจัดการแหล่งน้ําในไร่ ปรับพื้นที่ปลูกอ้อยเป็นแปลงใหญ่ และจัดซื้อเครื่องจักรกลการเกษตร เช่น รถตัดอ้อย รถคีบอ้อย รถแทรกเตอร์ คาดว่าโครงการนี้จะมีพื้นที่ปลูกอ้อยได้รับประโยชน์ประมาณ 1.5 ล้านไร่
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไฟเขียว! มาตรการ "เยียวยา" ลูกจ้างและผู้ประกอบการ ในพื้นที่ 6 จังหวัด
วันจันทร์ที่ 5 กรกฎาคม 2564
ไฟเขียว! มาตรการ "เยียวยา" ลูกจ้างและผู้ประกอบการ ในพื้นที่ 6 จังหวัด
....
ภายหลังการออกมาตรการเพื่อสกัดกั้นการแพร่ระบาดของโรคโควิด-19 ในพื้นที่ต่าง ๆ ตามข้อกําหนดของศบค. (ฉบับที่ 25) ล่าสุด รัฐบาลได้เห็นชอบมาตรการช่วยเหลือในระยะเร่งด่วนสําหรับกลุ่มแรงงานและผู้ประกอบการ ทั้งที่อยู่ในระบบและนอกระบบประกันสังคม ในพื้นที่ควบคุมสูงสุดและเข้มงวด ที่ได้รับผลกระทบจากการปฏิบัติตามข้อกําหนดดังกล่าว ได้แก่ กรุงเทพมหานครและปริมณฑล (จังหวัดนครปฐม นนทบุรี ปทุมธานี สมุทรปราการ และสมุทรสาคร) เป็นระยะเวลา 1 เดือน
.
สําหรับรูปแบบการช่วยเหลือ แบ่งออกเป็น 2 กลุ่มกิจการดังนี้
กิจการในระบบประกันสังคม
รัฐบาลไทย-ข่าวทำเนียบรัฐบาล-โฆษกรัฐบาลแจง “ประยุทธ์-ประวิตร” แบ่งงานกันลงพื้นที่ช่วยประชาชน ชี้หวังเข้าถึงปัญหา รับรู้สถานการณ์จริงด้วยตัวเอง เดินหน้าพลิกโฉมประเทศ
วันอังคารที่ 21 กันยายน 2564
โฆษกรัฐบาลแจง “ประยุทธ์-ประวิตร” แบ่งงานกันลงพื้นที่ช่วยประชาชน ชี้หวังเข้าถึงปัญหา รับรู้สถานการณ์จริงด้วยตัวเอง เดินหน้าพลิกโฉมประเทศ
โฆษกรัฐบาลแจง “ประยุทธ์-ประวิตร” แบ่งงานกันลงพื้นที่ช่วยประชาชน ชี้หวังเข้าถึงปัญหา รับรู้สถานการณ์จริงด้วยตัวเอง เดินหน้าพลิกโฉมประเทศ
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า การลงพื้นที่ของพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นการลงพื้นที่ตามภารกิจปกติที่กําหนดไว้อยู่แล้ว ขณะที่ทาง พล.อ.ประวิตร วงษ์สุวรรณ รองนายกรัฐมนตรี ก็แบ่งกันตรวจราชการเพื่อติดตามการแก้ไขปัญหาให้ประชาชนอยู่แล้วตามปกติ โดยเฉพาะการแก้ปัญหาสถานการณ์น้ําท่วม ซึ่งการลงพื้นที่ของท่านนายกฯ และท่านรองนายกฯ นั้น เป็นการลงพื้นที่เพื่อต้องการที่จะช่วยเหลือประชาชนแบบเข้าถึงปัญหา รับรู้สถานการณ์ล่าสุดในพื้นที่ด้วยตัวท่านเอง และเพื่อความรวดเร็วในการเร่งช่วยเหลือประชาชน
"ทั้ง 2 ท่านรักกันดีและช่วยกันทํางานเพื่อดูแล ทุกข์สุขของคนไทยทั้งประเทศ ทุกอย่างเพื่อประเทศชาติและประชาชนอย่างเต็มที่ ซึ่งหลังจากนี้ ยังจะได้เห็น รัฐมนตรีและ สส. ท่านอื่นๆ ช่วยกันลงพี้นที่ ติดตามความคืบหน้าการทํางานตามนโยบาย รัฐบาลตามข้อสั่งการของท่านนายกรัฐมนตรีเพื่อพลิกโฉมประเทศ ด้วย " นายธนกร กล่าว
รัฐบาลไทย-ข่าวทำเนียบรัฐบาล-สำนักงานการบินพลเรือนแห่งประเทศไทย แนะนำการเดินทางเข้าประเทศไทย
วันจันทร์ที่ 25 ตุลาคม 2564
สํานักงานการบินพลเรือนแห่งประเทศไทย แนะนําการเดินทางเข้าประเทศไทย
สําหรับผู้ที่ได้รับยกเว้นการกักตัว  มีผลตั้งแต่ 1 พ.ย. 64 เป็นต้นไป
1. เตรียมตัวก่อนเดินทาง
- ตรวจสอบมาตรการการเดินทางเข้าประเทศไทย www.EntryThailand.go.th
- ลงทะเบียน Thailand Pass www.thailandpass.go.th
1. หนังสือเดินทาง (Passport)
2. เอกสารรับรองการฉีดวัคซีนครบโดส
3. กรมธรรม์ประกันคุ้มครองอย่างน้อย USD 50,000
4. เอกสารยืนยันการจองที่พัก
5. แบบฟอร์ม ต.8
2. ถึงสนามบินแรกในประเทศไทย
- ตรวจอุณหภูมิร่างกาย
- จัดเตรียมเอกสารให้สาธารณสุขตรวจสอบ
1. แสดง QR code จาก Thailand Passหรือ แสดงหนังสือเดินทาง (Passport)
2. เอกสารรับรองการฉีดวัคซีนครบโดส
3. Certificate of Entry (COE)
4. กรมธรรม์ประกันคุ้มครองอย่างน้อย USD 50,000
5. ผลการตรวจหาเชื้อ RT-PCR ภายใน 72 ชม.
6. เอกสารยืนยันการจองที่พัก
7. ติดตั้งแอปพลิเคชัน “หมอชนะ”
- ผ่านการตรวจคนเข้าเมือง รับสัมภาระ และผ่านศุลกากร
- ไปยังจุดนัดพบเพื่อขึ้นรถและเดินทางไปโรงแรม
3. ถึงที่พัก (โรงแรม)
- ตรวจ RT-PCR และอยู่ในโรงแรม SHA+ หรือ AQ ครบตามกําหนด
- ติดตั้งแอปพลิเคชัน “หมอชนะ” หากยังไม่ดําเนินการ
- หากไม่ติดเชื้อเดินทางออกจากโรงแรมได้ในวันถัดไป หากติดเชื้อให้เข้าสู่ระบบการรักษา
- รับชุด ATK และตรวจเมื่ออยู่ครบ 6 หรือ 7 วัน หรือหากมีอาการ
สนามบินภูเก็ตกําหนดให้ผู้เดินทางทําการตรวจภายหลัง การรับกระเป๋าที่สนามบิน แต่ผู้โดยสารต้องเข้าพักที่โรงแรมเพื่อรอฟังผลตามขั้นตอนเช่นเดียวกัน
รัฐบาลไทย-ข่าวทำเนียบรัฐบาล-โฆษกรัฐบาลชี้ นายกฯปลื้มไทยครองตำแหน่งสมาชิกคณะมนตรีองค์การทางทะเลระหว่างประเทศ
วันอาทิตย์ที่ 12 ธันวาคม 2564
โฆษกรัฐบาลชี้ นายกฯปลื้มไทยครองตําแหน่งสมาชิกคณะมนตรีองค์การทางทะเลระหว่างประเทศ
โฆษกรัฐบาลชี้ นายกฯปลื้มไทยครองตําแหน่งสมาชิกคณะมนตรีองค์การทางทะเลระหว่างประเทศต่อเนื่องวาระที่ 9
วันนี้ 12 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่าต่อกรณีที่ประชุมสมัชชา สมัยสามัญ ครั้งที่ 32 ขององค์การทางทะเลระหว่างประเทศ (International Maritime Organization : IMO) ได้เลือกตั้งคณะมนตรี IMO วาระปี ค.ศ. 2022 – 2023 ให้ไทยดํารงตําแหน่งสมาชิกคณะมนตรี IMO กลุ่ม C ต่อเนื่องเป็นวาระที่ 9 นั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการเลือกตั้งคณะมนตรี IMO ซึ่งเป็นเวทีระหว่างประเทศในด้านกิจการทางทะเล และได้ขอบคุณทุกประเทศที่มีความเชื่อมั่นประเทศไทย ตลอดจนชื่นชมหน่วยงานที่เกี่ยวข้องที่มีส่วนสร้างชื่อเสียง สะท้อนความไว้วางที่มีให้กับประเทศไทยได้เป็นอย่างดี
ซึ่งเมื่อวันที่ 10 ธันวาคม ที่ผ่านมา IMO ได้มีการประชุมสมัชชา สมัยสามัญ ครั้งที่ 32 ณ กรุงลอนดอน สหราชอาณาจักร โดยได้เลือกตั้งคณะมนตรี IMO วาระปี ค.ศ. 2022 – 2023 และไทยได้ดํารงตําแหน่งสมาชิกคณะมนตรี IMO กลุ่ม C ด้วยคะแนนเสียง 107 เสียง ถือเป็นการดํารงตําแหน่งต่อเนื่องเป็นวาระที่ 9 ซึ่งไทยดํารงตําแหน่งนี้ติดต่อกันมาตั้งแต่ปี 2549 หรือ ปี ค.ศ. 2006) ทั้งนี้ ประเทศสมาชิก IMO มีทั้งสิ้น 174 ประเทศ มีที่นั่ง Council Member รวม 40 ที่นั่ง มีวาระครั้งละ 2 ปี แบ่งเป็น กลุ่ม A จํานวน 10 ที่นั่ง กลุ่ม B 10 ที่นั่ง และ กลุ่ม C 20 ที่นั่ง
โฆษกรัฐบาลกล่าวว่า นายกรัฐมนตรีขอบคุณ ทุกหน่วยงานที่ร่วมกันขับเคลื่อนการทํางานตามนโยบายของรัฐบาลได้อย่างบูรณาการ แสดงบทบาทของไทยได้อย่างแข็งขันและสร้างสรรค์ จนเป็นที่ยอมรับในเวทีระดับภูมิภาคและระดับโลก โดยรัฐบาลไทยพร้อมยืนยันส่งเสริมการขับเคลื่อนความเป็นหุ้นส่วนระดับโลกด้านกิจการทางทะเลเพื่อความยั่งยืน (Global Partnership for Maritime Sustainability) และพร้อมสนับสนุนเป้าหมายการพัฒนาที่ยั่งยืนของสหประชาชาติซึ่งเป็นความท้าทายที่ทุกประเทศต้องร่วมมือกัน
รัฐบาลไทย-ข่าวทำเนียบรัฐบาล-โฆษกรัฐบาลโต้ฝ่ายค้าน รัฐบาลไร้กังวลศึกซักฟอก มั่นใจชี้แจงได้ ย้ำสัมพันธ์พรรคร่วมเหนียวแน่น ลุยแก้ปัญหาเพื่อซื้อใจประชาชน เหน็บไม่คิดแบ่งก้อนเค้กเหมือนรัฐบาลในอดีต
วันศุกร์ที่ 27 พฤษภาคม 2565
โฆษกรัฐบาลโต้ฝ่ายค้าน รัฐบาลไร้กังวลศึกซักฟอก มั่นใจชี้แจงได้ ย้ําสัมพันธ์พรรคร่วมเหนียวแน่น ลุยแก้ปัญหาเพื่อซื้อใจประชาชน เหน็บไม่คิดแบ่งก้อนเค้กเหมือนรัฐบาลในอดีต
โฆษกรัฐบาลโต้ฝ่ายค้าน รัฐบาลไร้กังวลศึกซักฟอก มั่นใจชี้แจงได้ ย้ําสัมพันธ์พรรคร่วมเหนียวแน่น ลุยแก้ปัญหาเพื่อซื้อใจประชาชน เหน็บไม่คิดแบ่งก้อนเค้กเหมือนรัฐบาลในอดีตจนภาพลักษณ์ย่อยยับ
วันที่ 27 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายสุทิน คลังแสง ประธานคณะกรรมการประงานพรรคร่วมฝ่ายค้าน (วิปฝ่ายค้าน) ระบุว่า การยื่นญัตติอภิปรายไม่ไว้วางใจน่าจะยื่นญัตติได้หลังร่าง พ.ร.บ.งบ 66 ผ่านวาระ 1 ซึ่งไม่เกินกลางเดือน มิ.ย.นี้ว่า รัฐบาลไม่ได้กังวลอะไร เพราะมั่นใจว่าไม่ได้ทําอะไรผิด โดยเฉพาะ พล.อ.ประยุทธ์ จันทร์โอชา นายกฯ และรมว.กลาโหมนั้น จะใช้โอกาสนี้ชี้แจงให้ประชาชนเข้าใจถึงสิ่งที่ฝ่ายค้านพยายามบิดเบือนข้อมูลต่าง ๆ มาโดยตลอดด้วย ทั้งนี้ ขอให้ฝ่ายค้านเตรียมข้อมูลที่อ้างว่ามีเยอะให้ดี ไม่ใช่พอถึงเวลาเอาจริงก็อ้างนั่นอ้างนี่จนเหลือแต่น้ําท่วมทุ่ง ซึ่งมีแต่จะทําให้ประชาชนต้องเสียเวลาไปเปล่า ๆ ที่ต้องมานั่งฟังวาทกรรมเสียดสี แต่ไร้ข้อเท็จจริงและไร้น้ําหนัก
ส่วนกรณีที่อ้างว่ารัฐบาลและ ส.ว.ดึงกฎหมายลูกออกไป เพื่อทําลายจังหวะฝ่ายค้าน หรือแท็กติกดีเลย์นั้น ไม่อยากให้ฝ่ายค้านทําตัวเป็นกระต่ายตื่นตูม กฎหมายลูกเป็นเรื่องของสภาฯ ที่จะดําเนินการกันไปตามขั้นตอน รัฐบาลไม่สามารถไปชี้นําหรือสั่งการอะไรได้ ฝ่ายค้านควรให้เกียรติ ส.ว.ด้วย เพราะต่างเป็นผู้ทรงคุณวุฒิทั้งสิ้น ไม่อยากให้ติดนิสัยในสมัยสภาฯ ผัวเมียเมื่อครั้งที่ฝ่ายค้านเป็นรัฐบาล แล้วคิดว่าคนอื่นจะต้องเป็นเหมือนตัวเอง
“การที่ฝ่ายค้านให้ฉายางบปี 66 ว่า ขอทานเลี้ยงวันเกิด หวังซื้อใจพรรคร่วมรัฐบาลเพื่อรักษาสถานะรัฐบาลนั้น ขณะนี้ความสัมพันธ์รัฐบาลเหนียวแน่น ถ้าจะมีการซื้อใจกันก็น่าจะเป็นการมุ่งมั่นแก้ปัญหาความเดือดร้อนโดยไม่สนใจเกมการเมืองเพื่อซื้อใจประชาชนมากกว่า ทั้งนี้ การจัดสรรงบประมาณนั้นรัฐบาลยึดความเดือดร้อนของประชาชนเป็นหลัก เพื่อไม่ให้เกิดภาพเหมือนรัฐบาลในอดีต ที่แย่งกันแบ่งก้อนเค้กจนภาพลักษณ์รัฐบาลต้องเสียหายย่อยยับ” นายธนกร กล่าว
รัฐบาลไทย-ข่าวทำเนียบรัฐบาล-ปลัดวธ.เยี่ยมชมนิทรรศการของชุมชนคุณธรรมฯ วัดป่าบุก ชุมชนคุณธรรมฯ วัดท่าสบเมย และเยี่ยมชมผลิตภัณฑ์วัฒนธรรมไทย CPOT จังหวัดลำพูน
วันจันทร์ที่ 25 ตุลาคม 2564
ปลัดวธ.เยี่ยมชมนิทรรศการของชุมชนคุณธรรมฯ วัดป่าบุก ชุมชนคุณธรรมฯ วัดท่าสบเมย และเยี่ยมชมผลิตภัณฑ์วัฒนธรรมไทย CPOT จังหวัดลําพูน
ปลัดวธ.เยี่ยมชมนิทรรศการของชุมชนคุณธรรมฯ วัดป่าบุก ชุมชนคุณธรรมฯ วัดท่าสบเมย และเยี่ยมชมผลิตภัณฑ์วัฒนธรรมไทย CPOT จังหวัดลําพูน
วันที่ ๒๕ ตุลาคม ๒๕๖๔ เวลา ๐๙.๔๕ น. นางยุพา ทวีวัฒนะกิจบวร ปลัดกระทรวงวัฒนธรรม กราบนมัสการพระเทพรัตนนายก เจ้าคณะจังหวัดลําพูน เจ้าอาวาสวัดพระธาตุหริภุญชัยวรมหาวิหาร เวียนเทียนรอบองค์พระบรมธาตุฯ ถวายโคมเป็นพุทธบูชา เยี่ยมชมนิทรรศการของชุมชนคุณธรรมฯ วัดป่าบุก ชุมชนคุณธรรมฯ วัดท่าสบเมย และเยี่ยมชมผลิตภัณฑ์วัฒนธรรมไทย CPOT โดยมีนายโกวิท ผกามาศ ผู้ตรวจราชการกระทรวงวัฒนธรรม นางสุภาพรรณ หมั่นเจริญ รองผู้ว่าราชการจังหวัดลําพูน นายบพิตร วิทยาวิโรจน์ วัฒนธรรมจังหวัดลําพูน นายพงษ์เทพ มนัสตรง ประธานสภาวัฒนธรรมจังหวัดลําพูน ผู้แทนองค์กรปกครองส่วนท้องถิ่น เจ้าหน้าที่และชาวชุมชนเข้าร่วม ณ วัดพระธาตุหริภุญชัยวรมหาวิหาร จังหวัดลําพูน
รัฐบาลไทย-ข่าวทำเนียบรัฐบาล-ครม.ไฟเขียวยกเว้นค่าผ่านทางทางหลวงพิเศษหมายเลข 7 และหมายเลข 9 ในช่วงเทศกาลสงกรานต์ คาดทำให้รัฐสูญเสียรายได้ประมาณ 147 ล้านบาท
วันอังคารที่ 29 มีนาคม 2565
ครม.ไฟเขียวยกเว้นค่าผ่านทางทางหลวงพิเศษหมายเลข 7 และหมายเลข 9 ในช่วงเทศกาลสงกรานต์ คาดทําให้รัฐสูญเสียรายได้ประมาณ 147 ล้านบาท
ครม.ไฟเขียวยกเว้นค่าผ่านทางทางหลวงพิเศษหมายเลข 7 และหมายเลข 9 ในช่วงเทศกาลสงกรานต์ คาดทําให้รัฐสูญเสียรายได้ประมาณ 147 ล้านบาท และครม.ยังรับทราบกทพ.ยกเว้นค่าผ่านทางทางพิเศษบูรพาวิถีและทางพิเศษกาญจนาภิเษก(บางพลี-สุขสวัสดิ์)
วันที่ 29 มีนาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติหลักการร่างกฎกระทรวงยกเว้นค่าธรรมเนียมการใช้ยานยนต์บนทางหลวงพิเศษหมายเลข 7 สายกรุงเทพมหานคร-บ้านฉาง ตอนกรุงเทพมหานคร-เมืองพัทยา รวมทางแยกไปบรรจบทางหลวงแผ่นดินหมายเลข 34 (บางวัว) ทางแยกเข้าชลบุรี ทางแยกเข้าท่าเรือแหลมฉบัง ทางแยกเข้าพัทยา และตอนบ้านหนองปรือ-บ้านฉาง รวมทางแยกไปบรรจบทางหลวงแผ่นดินหมายเลข 3 (บ้านอําเภอ) และทางหลวงพิเศษหมายเลข 9 สายวงแหวนรอบนอกกรุงเทพมหานคร(ถนนกาญจนาภิเษก)ตอนพระประแดง-บางแค ช่วงพระประแดง-ต่างระดับบางขุนเทียน และตอนบางปะอิน-บางพลี ในช่วงเทศกาลสงกรานต์ปี 2565 นี้ ตั้งแต่เวลา 00.01 นาฬิกาของวันที่ 12 เมษายน ถึงเวลา 24.00นาฬิกา ของวันที่ 18 เมษายน 2565 เพื่อแก้ไขปัญหาจราจรและอํานวยความสะดวกให้แก่ประชาชนในการเดินทางบนทางหลวงพิเศษในช่วงเทศกาลดังกล่าว
ทั้งนี้เนื่องจากวันหยุดราชการประจําปีกําหนดให้วันที่ 13-15 เมษายน 2565 เป็นวันหยุดสงกรานต์ ทําให้มีวันหยุดต่อเนื่องตั้งแต่วันที่ 13-17 เมษายน 2565 รวม 5 วัน ซึ่งคาดหมายว่าจะมีประชาชนจํานวนมากเดินทางกลับภูมิลําเนาเป็นผลให้การจราจรติดขัดในทุกสายทางที่ออกและเข้ากรุงเทพมหานครและปริมณฑล โดยเฉพาะหน้าด่านเก็บค่าผ่านทางจะมีปัญหาการจราจรติดขัดหลายกิโลเมตร เนื่องจากประชาชนรอชําระค่าธรรมเนียมผ่านทาง โดยคาดว่าจะทําให้รัฐสูญเสียรายได้ประมาณ 147 ล้านบาท โดยคาดการณ์จากปริมาณจราจรช่วงการดําเนินมาตรการดังกล่าวประมาณ 4,190,425 คัน แต่จะก่อให้เกิดผลประโยชน์ตอบแทนทางด้านเศรษฐกิจประเมินเป็นมูลค่าเงินได้ประมาณ 205 ล้านบาท ซึ่งประเมินจากมูลค่าการประหยัดค่าใช้จ่ายการใช้รถและมูลค่าจากการประหยัดเวลาในการเดินทาง
นอกจากนี้ยังมีผลประโยชน์ที่ไม่สามารถประเมินเป็นมูลค่าเงินได้รวมอยู่ด้วย เช่น ความสะดวก รวดเร็ว และความปลอดภัยในการเดินทาง เป็นปัจจัยสนับสนุนต่อการเดินทางเพื่อการท่องเที่ยว และลดมลพิษทางอากาศ
นอกจากนี้ครม.ยังได้รับทราบกรณีการทางพิเศษแห่งประเทศไทยยกเว้นการเก็บค่าผ่านทางพิเศษในช่วงเทศกาลสงกรานต์ปีนี้ด้วยเช่นกัน โดยยกเว้นค่าผ่านทางพิเศษของทางพิเศษบูรพาวิถี(ทางพิเศษสายบางนา-ชลบุรี) ทางยกระดับด้านทิศใต้สนามบินสุวรรณภูมิเชื่อมทางพิเศษบูรพาวิถี และทางเชื่อมต่อทางพิเศษกาญจนาภิเษก(บางพลี-สุขสวัสดิ์) กับทางพิเศษบูรพาวิถี และทางพิเศษกาญจนาภิเษก(บางพลี-สุขสวัสดิ์) และทางพิเศษสายเชื่อมระหว่างถนนวงแหวนอุตสาหกรรมกับทางพิเศษกาญจนาภิเษก ตั้งแต่เวลา 00.01 นาฬิกา ของวันที่ 12 เมษายน ถึงเวลา 24.00 นาฬิกา วันที่ 18 เมษายน 2565
สําหรับทางพิเศษบูรพาวิถีคาดว่าในช่วงเวลาดังกล่าวจะมีปริมาณจราจรรวม 7 วันจํานวน 987,028 คัน รายได้ที่ไม่ได้เรียกเก็บจํานวน 38 ล้านบาท ส่วนผลประโยชน์ที่คาดว่าจะได้รับจํานวน 76 ล้านบาท ขณะที่ทางพิเศษกาญจนาภิเษก(บางพลี-สุขสวัสดิ์) คาดว่าจะมีปริมาณการจราจรรวม 7 วันจํานวน 1,363,565 คัน รายได้ที่ไม่ได้เรียกเก็บ 58 ล้านบาท และผลประโยชน์ที่จะได้รับจํานวน 70 ล้านบาท
รัฐบาลไทย-ข่าวทำเนียบรัฐบาล-​โฆษกรัฐบาลเผย เปิดประเทศ 7 วันน่าพอใจ ประชาชนเชื่อมั่น คาดตัวเลขนักท่องเที่ยวเพิ่มขึ้นช่วงปลายปี “นายก” กำชับควบคุมแรงงานต่างด้าวลักลอบเข้าประเทศ
วันจันทร์ที่ 8 พฤศจิกายน 2564
​โฆษกรัฐบาลเผย เปิดประเทศ 7 วันน่าพอใจ ประชาชนเชื่อมั่น คาดตัวเลขนักท่องเที่ยวเพิ่มขึ้นช่วงปลายปี “นายก” กําชับควบคุมแรงงานต่างด้าวลักลอบเข้าประเทศ
​โฆษกรัฐบาลเผย เปิดประเทศ 7 วันน่าพอใจ ประชาชนเชื่อมั่น คาดตัวเลขนักท่องเที่ยวเพิ่มขึ้นช่วงปลายปี "นายก" กําชับควบคุมแรงงานต่างด้าวลักลอบเข้าประเทศ
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า หลังจากเปิดประเทศแล้ว 7 วัน รัฐบาลประเมินว่าสถานการณ์เป็นที่น่าพอใจ โดยมีนักท่องเที่ยวเดินทางเข้ามากว่า 20,000 คน ในจํานวนนี้ตรวจพบเชื้อโควิดเพียง 15 คน จึงอยู่ในเกณฑ์ที่สามารถควบคุมได้ นอกจากนี้ ประชาชนและนักลงทุนยังมีความเชื่อมั่นต่อการเปิดประเทศและแนวทางอื่นของรัฐบาล โดยเฉพาะมาตรการกระตุ้นเศรษฐกิจในช่วงปลายปีนี้ที่มีเสียงตอบรับเป็นอย่างดี ส่วนเรื่องการท่องเที่ยวนั้น ททท.คาดว่าในช่วง 2 เดือนสุดท้ายนี้จะมีจํานวนนักท่องเที่ยวเข้ามาเฉลี่ยเดือนละ 300,000 คน ซึ่งจะทําให้เม็ดเงินเข้าสู่ประเทศและกระจายไปยังพื้นที่ต่าง ๆ ส่งผลให้การบริโภคภายในประเทศมีมากขึ้นและราคาสินค้าก็จะปรับตัวดีขึ้นอย่างเหมาะสม
นายธนกร กล่าวว่า อย่างไรก็ตาม สิ่งที่พลเอก ประยุทธ์ จันทร์โอชา นายกรัฐมนตรีและ รมว.กลาโหม แสดงความเป็นห่วงคือปัญหาการลักลอบเข้าเมืองของแรงงานต่างด้าว โดยได้กําชับฝ่ายความมั่นคงและกระทรวงแรงงานให้ดําเนินการในเรื่องนี้อย่างจริงจังและต่อเนื่อง ซึ่งในช่วง 7 วันที่ผ่านมาได้รับรายงานว่าเจ้าหน้าที่จับกุมแรงงานต่าวด้าวลักลอบเข้าเมืองได้กว่า 2,800 คน เพราะเมื่อดูจากสถิติก่อนหน้านี้กลุ่มแรงงานต่างด้าวมักเป็นต้นเหตุของการระบาดโควิดโดยเฉพาะในตลาด ไม่ว่าจะเป็น กทม. จ.สมุทรสาคร หรือ จ.เชียงใหม่ ขณะเดียวกันขอให้ผู้ประกอบการและนายจ้างเข้มงวดกับการจ้างแรงงานเพราะเข้าใจดีถึงความจําเป็น แต่จะต้องจ้างแรงงานที่เข้ามาอย่างถูกกฎหมาย มีการกักตัว ลงทะเบียนติดตาม และฉีดวัคซีนให้ครบถ้วน รวมถึงการกวดขันพฤติกรรมในชีวิตประจําวัน เช่น การสวมหน้ากากอนามัย การเว้นระยะห่าง ในตลาด ชุมชน และโรงงาน ทั้งหมดคือเหตุผลที่รัฐบาลต้องมีมาตรการควบคุมเข้มงวดแม้ว่าหลายอย่างจะผ่อนคลายลงแล้ว แต่จะต้องไม่ประมาท เพราะเราเปิดประเทศจึงต้องยกระดับมาตรการให้สูงขึ้นเพื่อปกป้องชีวิตคนไทย
...................................
รัฐบาลไทย-ข่าวทำเนียบรัฐบาล-“รัฐมนตรีเกษตรฯ” แจงชัด ประมูลยางโปร่งใส สุจริตไม่ผิดกฎหมาย พร้อมมอบ “รมช.ประภัตร” แจงแนวทางการป้องกันโรคลัมปี สกิน
วันศุกร์ที่ 3 กันยายน 2564
“รัฐมนตรีเกษตรฯ” แจงชัด ประมูลยางโปร่งใส สุจริตไม่ผิดกฎหมาย พร้อมมอบ “รมช.ประภัตร” แจงแนวทางการป้องกันโรคลัมปี สกิน
“รัฐมนตรีเกษตรฯ” แจงชัด ประมูลยางโปร่งใส สุจริตไม่ผิดกฎหมาย พร้อมมอบ “รมช.ประภัตร” แจงแนวทางการป้องกันโรคลัมปี สกิน
เมื่อวันที่ 3 กันยายน 2564 ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ชี้แจงญัตติอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล พร้อมแสดงวิทัศน์ กรณีการระบายยางพารา ณ รัฐสภา ว่า กระทรวงเกษตรและสหกรณ์ โดยการยางแห่งประเทศไทย (กยท.) มีการดําเนินงานที่ถูกต้องตามระเบียบข้อบังคับ ซึ่งกระบวนการทั้งหมด จนไปสู่การประมูลและมีการเซ็นสัญญา จะต้องผ่านคณะกรรมการการยางแห่งประเทศไทย หรือเรียกว่า บอร์ด กยท. อีกทั้งยังมีองค์กรที่เกี่ยวข้อง คือ คณะกรรมการนโยบายยางธรรมชาติ (กนย.) ซึ่งมีนายกรัฐมนตรีเป็นประธาน และมี รมต.กระทรวงเกษตรฯ เป็นรองประธาน โดยในการประชุมทุกครั้งจะต้องมีองค์ประชุมครบถึงจะดําเนินการได้
อย่างไรก็ตาม ได้เน้นย้ําถึงแนวทางการดําเนินการในเรื่องดังกล่าวว่า 1) การยางแห่งประเทศไทยจะต้องดูช่วงเวลาที่เหมาะสมในการระบายยางพารา เพื่อไม่ให้กระทบราคายางในตลาด 2) เกษตรกรต้องได้รับประโยชน์ 3) ต้องรักษาผลประโยชน์ภาครัฐ เพราะเป็นเงินภาษีของพี่น้องประชาชน และ 4) ต้องทําโดยสุจริตโปร่งใสตรวจสอบได้ และถูกต้องตามระเบียบและกฎหมาย ที่เน้นย้ําที่สุดคือห้ามทุจริตคอรัปชั่นโดยเด็ดขาด
นอกจากนี้ รัฐมนตรีว่าการกระทรวงเกษตรและสหกรณ์ ได้มอบหมายนายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นผู้แทนขึ้นชี้แจงประเด็นวัคซีนป้องการโรคลัมปี สกิน ในโค กระบือ รวมถึงแนวทางการป้องกันโรคดังกล่าว ซึ่งกระทรวงเกษตรและสหกรณ์ โดยกรมปศุสัตว์ ได้ดําเนินการมาอย่างต่อเนื่อง และร่วมกับหน่วยงานที่เกี่ยวข้อง ทั้งในส่วนกลางและส่วนภูมิภาค เข้าช่วยเหลือพี่น้องเกษตรอย่างเร่งด่วน นอกจากนี้ ยังมีมาตรการชดเชยให้กับพี่น้องเกษตรกรที่ได้รับผลกระทบ ตามระเบียบของกระทรวงการคลัง
รัฐบาลไทย-ข่าวทำเนียบรัฐบาล-แก้ปัญหาหนี้รถยนต์-จักรยานยนต์ คุ้มครองประชาชน
วันอังคารที่ 11 มกราคม 2565
แก้ปัญหาหนี้รถยนต์-จักรยานยนต์ คุ้มครองประชาชน
วันอังคารที่ 11 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าแก้ปัญหาหนี้เช่าซื้อรถยนต์และรถจักรยานยนต์ให้มีความชัดเจนและเป็นธรรมต่อประชาชน โดยเบื้องต้นบังคับใช้ประกาศกําหนดอัตราค่าธรรมเนียมหรือค่าใช้จ่ายในการทวงหนี้ ดังนี้ อัตราค่าทวงถามหนี้กรณีทั่วไปรวมจํานําทะเบียน หากค้างชําระ 1 งวด ให้คิดไม่เกิน 50 บาท มากกว่า 1 งวด คิดไม่เกิน 100 บาทต่อรอบการทวงถาม สําหรับการลงพื้นที่ติดตามหนี้ คิดได้ไม่เกิน 400 บาทต่อรอบการทวงถาม และเก็บเงินได้ต่อเมื่อลูกหนี้ค้างชําระมากกว่า 1 งวด แต่หากค่างวดที่ถึงกําหนดชําระน้อยกว่า 1,000 บาท ไม่ให้มีการเก็บค่าทวงถามหนี้เพื่อคุ้มครองประชาชนรายย่อย นอกจากนี้ ยังอยู่ระหว่างทบทวนกฎหมายเพื่อปรับปรุงการกําหนดอัตราดอกเบี้ย เงื่อนไขการยึดและคืนรถ และการคิดยอดหนี้คงเหลือด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การประชุมคณะอนุกรรมการ ติดตามและเร่งรัดการดำเนินการขับเคลื่อน การดำเนินโครงการความร่วมมือ ระหว่างรัฐบาลแห่งราชอาณาจักรไทย และรัฐบาลแห่งสาธารณรัฐประชาชนจีน
วันพุธที่ 27 ตุลาคม 2564
การประชุมคณะอนุกรรมการ ติดตามและเร่งรัดการดําเนินการขับเคลื่อน การดําเนินโครงการความร่วมมือ ระหว่างรัฐบาลแห่งราชอาณาจักรไทย และรัฐบาลแห่งสาธารณรัฐประชาชนจีน
ในการพัฒนาระบบรถไฟความเร็วสูงเพื่อเชื่อมโยงภูมิภาค ช่วงกรุงเทพมหานคร – หนองคาย ครั้งที่ 2/2564
วันนี้ (27 ตุลาคม 2564) การประชุมคณะอนุกรรมการติดตามและเร่งรัดการดําเนินการขับเคลื่อนการดําเนินโครงการ ครั้งที่ 2/2564 โดยมีนายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทน อธิบดีกรมการขนส่งทางราง เป็นประธาน พร้อมด้วยนายพิเชฐ คุณาธรรมรักษ์ รองอธิบดีกรมการขนส่งทางราง และอนุกรรมการจากหน่วยงานที่เกี่ยวข้องร่วมประชุมหารือ เพื่อติดตามและเร่งรัดการขับเคลื่อนการโครงการความร่วมมือระหว่างรัฐบาลแห่งราชอาณาจักรไทย และรัฐบาลแห่งสาธารณรัฐประชาชนจีน ในการพัฒนาระบบรถไฟความเร็วสูงเพื่อเชื่อมโยงภูมิภาค ช่วงกรุงเทพมหานคร – หนองคาย โดยโครงการได้แบ่งออกเป็น 2 ระยะ คือ ระยะที่ 1 ช่วงกรุงเทพฯ – นครราชสีมา และระยะที่ 2 ช่วงนครราชสีมา – หนองคาย ให้เป็นไปตามเป้าหมายและแผนงาน รวมถึงเสนอแนะเพื่อการแก้ไขปัญหาและอุปสรรคในการดําเนินโครงการ เพื่อปรับปรุง การดําเนินงานให้มีประสิทธิภาพยิ่งขึ้นก่อนรายงานผลการดําเนินงานต่อคณะกรรมการบริหารการพัฒนาโครงการความร่วมมือด้านรถไฟระหว่างไทย – จีน ต่อไป โดยวัตถุประสงค์ในการประชุมครั้งนี้เพื่อเป็นการเร่งรัดการเชื่อมต่อระบบคมนาคมขนส่งระหว่างสามประเทศ ได้แก่ ราชอาณาจักรไทย สาธารณรัฐประชาธิปไตยประชาชนลาว และสาธารณรัฐประชาชนจีน ซึ่งโครงการรถไฟจีน – ลาว เตรียมเปิดดําเนินการในวันชาติของสาธารณรัฐประชาธิปไตยประชาชนลาว ในวันที่ 2 ธันวาคม 2564 ซึ่งประเทศไทยจําเป็นต้องเตรียมความพร้อมในการเชื่อมโยงทางรถไฟตั้งแต่กรุงเทพมหานคร ถึงนครหลวงเวียงจันทน์ และมีปลายทางที่นครคุนหมิง มณฑลยูนนาน ซึ่งโครงการระยะที่ 1 ช่วงกรุงเทพฯ – นครราชสีมา ถือเป็นก้าวแรกที่สําคัญในการเชื่อมโยงอนุภูมิภาคที่จะต้องเร่งดําเนินการให้แล้วเสร็จในปี 2569 และโครงการระยะที่ 2 ช่วงนครราชสีมา – หนองคาย ให้แล้วเสร็จในปี 2571 ต่อไป
รัฐบาลไทย-ข่าวทำเนียบรัฐบาล-นายกฯ ห่วงใยสถานการณ์ปัญหาของประเทศ ยืนยันรัฐบาลจะทำงานเพื่อแก้ไขปัญหาทุกอย่างให้ดีที่สุด
วันพุธที่ 30 มีนาคม 2565
นายกฯ ห่วงใยสถานการณ์ปัญหาของประเทศ ยืนยันรัฐบาลจะทํางานเพื่อแก้ไขปัญหาทุกอย่างให้ดีที่สุด
นายกฯ ห่วงใยสถานการณ์ปัญหาของประเทศ ยืนยันรัฐบาลจะทํางานเพื่อแก้ไขปัญหาทุกอย่างให้ดีที่สุด
วันนี้ (29 มี.ค.65) เวลา 14.00 น. ณ บริเวณทางเชื่อมตึกสันติไมตรีและตึกไทยคู่ฟ้า ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความห่วงใยในสถานการณ์ปัญหาของประเทศ ทั้งในเรื่องสถานการณ์โควิด-19 ปัญหาเศรษฐกิจ ปากท้องของประชาชน และสถานการณ์สงครามรัสเซีย-ยูเครน ซึ่งรัฐบาลไม่นิ่งนอนใจต่อปัญหาดังกล่าว มีการพิจารณาหารือเพื่อแก้ไขปัญหา โดยยืนยันว่าจะร่วมมือกันทํางานเพื่อแก้ไขปัญหาทุกอย่างให้ดีที่สุด โดยเฉพาะอย่างยิ่งการแก้ปัญหาความยากจน ที่มุ่งบูรณาการการทํางานของทุกกระทรวงเพื่อแก้ปัญหาความยากจน โดยใช้ TPMAP ลงสู่การทํางานในระดับพื้นที่ เพื่อให้สามารถวางนโยบายการแก้ปัญหาได้ตรงจุด ตรงกับความต้องการและครอบคลุมกลุ่มเป้าหมายมากขึ้น โดยจะเร่งให้เกิดความชัดเจนภายในเดือนเมษายนนี้
นายกรัฐมนตรียังกล่าวถึงการแก้ปัญหาสลากแพง ซึ่งเป็นข้อเรียกร้องจากประชาชนมานานพอสมควร โดยรัฐบาลพยายามหาวิธีการและดําเนินการมาอย่างต่อเนื่อง ซึ่งในตอนนี้อยู่ระหว่างการขยายผล ตรวจสอบว่าปัญหาอยู่ตรงไหนเพื่อการแก้ปัญหาได้ตรงจุด เนื่องจากปัจจุบันเป็นการจ่ายตรงลงสู่ผู้รับโควตา ยืนยันไม่มีโควตาพิเศษ ซึ่งหากพบว่าทําผิดกฎระเบียบก็ต้องพิจารณาลงโทษตามกฎหมาย ตามระเบียบสํานักงานสลากกินแบ่งรัฐบาล
นอกจากนี้ นายกรัฐมนตรี ได้แสดงความห่วงใยต่อสถานการณ์ปุ๋ยขาดแคลน ทําให้ราคาปุ๋ยแพงขึ้น กําชับทุกหน่วยงานเร่งบรรเทาความเดือดร้อนของพี่น้องเกษตรกร ย้ําหน่วยงานที่เกี่ยวข้อง ผู้มีส่วนได้ส่วนเสียทุกกลุ่มต้องร่วมกันหาทางออกเพื่อแก้ไขปัญหาโดยเร็ว พร้อมทั้งฝากถึงสื่อมวลชนต่อกรณีการนําเสนอข่าวสถานการณ์ความขัดแย้งยูเครน-รัสเซีย ซึ่งรัฐบาลไม่แทรกแซงการนําเสนอข่าวของสื่อทุกแขนง ทั้งนี้ สื่อมวลชนควรนําเสนอข้อเท็จจริงที่ถูกต้อง วิเคราะห์สถานการณ์ด้วยความรอบคอบ มีความระมัดระวังในการวิพากษ์วิจารณ์หรือการแสดงความคิดเห็นที่เกินขอบเขตเพราะเป็นสถานการณ์ภายในของประเทศนั้น ๆ เพื่อไม่ให้ส่งผลกระทบต่อภาพลักษณ์ของประเทศไทย ส่วนกรณี ททบ. 5 ยืนยันว่ารัฐบาลไม่มีส่วนเกี่ยวข้อง ไม่เข้าไปแทรกแซงการบริหาร เป็นเรื่องภายในของคณะกรรมการที่จะพิจารณาร่วมกัน
ในตอนท้าย นายกรัฐมนตรียังได้เน้นย้ําว่า รัฐบาลติดตามสถานการณ์ปัญหาต่าง ๆ ภายในประเทศอย่างใกล้ชิดและต่อเนื่อง เร่งดําเนินการแก้ไขปัญหาความเดือดร้อนของประชาชน รวมทั้งติดตามสถานการณ์ต่างประเทศที่อาจจะส่งผลกระทบกับประเทศไทยทั้งทางตรงและทางอ้อม โดยมีการวางแผนงานในอนาคต เตรียมพร้อมรับมือกับปัญหาต่าง ๆ อย่างรัดกุม เช่น การออกมาตรการช่วยเหลือประชาชน 10 ข้อ ที่นับเป็นการเตรียมการรองรับเพื่อบรรเทาผลกระทบที่จะเกิดขึ้นกับพี่น้องประชาชนในอนาคต ซึ่งเป็นการใช้งบประมาณตามกรอบนโยบายการเงินการคลังภาครัฐ และถูกต้องตามกฎหมาย พร้อมกันนี้ ขอให้ประชาชนเตรียมความพร้อมในการรับมือกับปัญหาที่อาจจะเกิดขึ้นจากความยืดเยื้อของสถานการณ์โลกด้วย โดยรัฐบาลมีความมุ่งมั่นและพร้อมดําเนินการอย่างดีที่สุด ทุกคนทุกฝ่ายต้องไม่ขัดแย้งกัน ร่วมมือกันทํางานหาทางออกที่ดีที่สุดด้วยเหตุผลและหลักการที่ถูกต้อง เพื่อแก้ไขปัญหาความเดือดร้อนของประชาชนให้เกิดความต่อเนื่อง ยั่งยืน
---------------
รัฐบาลไทย-ข่าวทำเนียบรัฐบาล-ปรากฏการณ์ใหม่!! ธอส. ปล่อยสินเชื่อบ้านทะลุ 1 แสนล้านบาทภายใน 5 เดือน
วันศุกร์ที่ 27 พฤษภาคม 2565
ปรากฏการณ์ใหม่!! ธอส. ปล่อยสินเชื่อบ้านทะลุ 1 แสนล้านบาทภายใน 5 เดือน
ธอส.ปล่อยสินเชื่อใหม่ให้คนไทยมีบ้านได้แล้วจํานวน 100,000 ล้านบาท เมื่อช่วงบ่ายของวันที่ 26 พฤษภาคม 2565 ซึ่งนับเป็นครั้งแรกที่ธนาคารสามารถปล่อยสินเชื่อใหม่ได้เกิน 1 แสนล้านบาท ภายในระยะเวลาเพียงไม่ถึง 5 เดือนแรกของปี
ธนาคารอาคารสงเคราะห์ ปล่อยสินเชื่อใหม่ให้คนไทยมีบ้านได้แล้วจํานวน 100,000 ล้านบาท เมื่อช่วงบ่ายของวันที่ 26 พฤษภาคม 2565 ซึ่งนับเป็นครั้งแรกที่ธนาคารสามารถปล่อยสินเชื่อใหม่ได้เกิน 1 แสนล้านบาท ภายในระยะเวลาเพียงไม่ถึง 5 เดือนแรกของปี ปัจจัยหลักจากสถานการณ์ COVID-19 เริ่มคลี่คลาย และสัญญาณการฟื้นตัวของภาคอสังหาริมทรัพย์ ที่ได้รับผลบวกจากมาตรการกระตุ้นอสังหาฯ ของรัฐ ส่งผลให้ประชาชนตัดสินใจซื้อที่อยู่อาศัยง่ายขึ้น ทําให้มั่นใจว่า ณ สิ้นปี 2565 ธอส. จะสามารถปล่อยสินเชื่อใหม่ได้ไม่ต่ํากว่า 280,000 ล้านบาท
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เมื่อช่วงบ่ายของวันที่ 26 พฤษภาคม 2565 ธอส. สามารถปล่อยสินเชื่อใหม่ให้คนไทยมีบ้านได้แล้วจํานวน 100,000 ล้านบาท ซึ่งนับเป็นปรากฏการณ์ครั้งแรกที่ธนาคารสามารถปล่อยสินเชื่อใหม่ได้เกิน 100,000 ล้านบาท ด้วยระยะเวลาเพียงไม่ถึง 5 เดือนแรกของปี และเป็นจํานวนที่สูงขึ้นถึง 21.17% หากเทียบกับ ณ วันที่ 31 พฤษภาคม 2564 สะท้อนการเป็นสถาบันการเงินเฉพาะกิจของรัฐที่มีบทบาทสําคัญในการสนับสนุนนโยบายรัฐบาลของพลเอกประยุทธ์ จันทร์โอชา นายกรัฐมนตรี เพื่อทําหน้าที่ช่วยเหลือประชาชนให้ได้มีที่อยู่อาศัยเป็นของตนเอง ซึ่งการปล่อยสินเชื่อได้ในระดับสูงของธนาคาร ปัจจัยหลักมาจากสถานการณ์การแพร่ระบาดของ COVID-19 ที่คลี่คลายไปในทิศทางที่ดีขึ้น และตลาดอสังหาริมทรัพย์ที่มีสัญญาณการฟื้นตัวที่ชัดเจน เนื่องจากมาตรการกระตุ้นเศรษฐกิจภาคอสังหาริมทรัพย์ของรัฐบาล ทั้งการลดค่าจดทะเบียนการโอนและจดจํานอง การผ่อนคลายมาตรการสินเชื่อเพื่อที่อยู่อาศัย (LTV) ของธนาคารแห่งประเทศไทย และทิศทางอัตราดอกเบี้ยโลกมีแนวโน้มปรับสูงขึ้น ทําให้ประชาชนที่มีความพร้อมด้านรายได้ตัดสินใจซื้อที่อยู่อาศัยในช่วงที่อัตราดอกเบี้ยยังอยู่ในระดับต่ําตั้งแต่ช่วงต้นปี 2565 จนถึงปัจจุบัน ทั้งนี้ คาดว่า ณ สิ้นปี 2565 ธอส. จะสามารถปล่อยสินเชื่อใหม่ได้ไม่ต่ํากว่าจํานวน 280,000 ล้านบาท สูงกว่าเป้าหมายที่ตั้งไว้ที่ 226,423 ล้านบาท
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ห่วงผู้ป่วยโควิด-19 มอบกรมคุมประพฤติ นำผู้ถูกคุมประพฤติ เร่งช่วยสร้างเตียงสำรองผู้ป่วยเพื่อใช้ในโรงพยาบาลสนาม
วันอังคารที่ 20 กรกฎาคม 2564
รัฐมนตรีว่าการกระทรวงยุติธรรม ห่วงผู้ป่วยโควิด-19 มอบกรมคุมประพฤติ นําผู้ถูกคุมประพฤติ เร่งช่วยสร้างเตียงสํารองผู้ป่วยเพื่อใช้ในโรงพยาบาลสนาม
รัฐมนตรีว่าการกระทรวงยุติธรรม ห่วงผู้ป่วยโควิด-19 มอบกรมคุมประพฤติ นําผู้ถูกคุมประพฤติ เร่งช่วยสร้างเตียงสํารองผู้ป่วยเพื่อใช้ในโรงพยาบาลสนาม เชื่อ ภารกิจสะท้อนความสามารถเพื่อประโยชน์ต่อสังคม
สืบเนื่องจากการแพร่ระบาดของโรคโควิด-19 ซึ่งขยายเป็นวงกว้างในหลายจังหวัดขณะนี้ ส่งผลให้มีผู้ป่วยเข้ารับการรักษาเพิ่มมากขึ้นอย่างต่อเนื่อง จนทําให้เกิดปัญหาเตียงขาดแคลน นั้น
นายวิตถวัลย์ สุนทรขจิต อธิบดีกรมคุมประพฤติ เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม ตระหนักถึงปัญหาการแพร่ระบาดเชื้อโควิด-19 ในตอนนี้ ที่ส่งผลให้มีผู้ป่วยติดเชื้อเพิ่มขึ้นและเกิดปัญหาเตียงที่ใช้พักรักษาไม่เพียงพอ จึงมอบหมายให้กรมคุมประพฤติ โดยสํานักงานคุมประพฤติจังหวัดนครราชสีมา สาขาบัวใหญ่ บูรณาการการทํางานร่วมกับทางทหารและฝ่ายปกครอง ลงพื้นที่นําผู้ถูกคุมความประพฤติ ที่มีฝีมือด้านช่างเชื่อม และทํางานบริการสังคม จํานวน 15 คน ไปช่วยประกอบเตียงสนามรองรับผู้ป่วยโรคโควิด-19 ที่โรงพยาบาลบัวใหญ่ จํานวน 45 เตียง พร้อมเร่งทําความสะอาดในพื้นที่โรงพยาบาลสนาม ณ อําเภอบัวใหญ่ อําเภอสีดา จังหวัดนครราชสีมา ภายใต้มาตรการป้องกันการแพร่ระบาดเชื้อไวรัสโควิด 19 อย่างเคร่งครัด
นายวิตถวัลย์ เปิดเผยอีกว่า จุดมุ่งหมายของภารกิจในครั้งนี้มุ่งทํางานเพื่อบริการสังคม (Community Service) ช่วยส่งเสริม สนับสนุน เพื่อก่อให้เกิดประโยชน์ต่อชุมชนและสังคม ซึ่งภารกิจนี้จะสะท้อนให้เห็นเรื่องการนํางานบริการสังคมมาปรับใช้กับชุมชน และทําให้เห็นว่าการส่งเสริมทักษะฝีมือของผู้ถูกคุมความประพฤติมา มีประโยชน์ให้กับชุมชนโดยมีผลงานเป็นที่ประจักษ์ จนเกิดการยอมรับ เพื่อเป็นการปรับตัวเข้าสู่สังคมต่อไปอีกด้วย นอกจากนี้ ยังช่วยกระตุ้นให้ผู้กระทําความผิดเกิดความภาคภูมิใจว่าตนเองยังมีคุณค่าต่อสังคม และดีพอที่จะทําคุณประโยชน์ต่อผู้อื่นอีกด้วย
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 13 สิงหาคม 2564​ พบพนักงานติดเชื้อไวรัส COVID-19 จำนวน​ 13 ราย
วันศุกร์ที่ 13 สิงหาคม 2564
ประกาศ ขสมก. ประจําวันที่ 13 สิงหาคม 2564​ พบพนักงานติดเชื้อไวรัส COVID-19 จํานวน​ 13 ราย
ประกาศ ขสมก. ประจําวันที่ 13 สิงหาคม 2564​ พบพนักงานติดเชื้อไวรัส COVID-19 จํานวน​ 13 ราย
1) พนักงานเก็บค่าโดยสารรถธรรมดา สาย 84 ก เพศหญิง อายุ 35 ปี
2) พนักงานเก็บค่าโดยสารรถปรับอากาศ สาย 84 เพศหญิง อายุ 48 ปี
3) พนักงานเก็บค่าโดยสารรถปรับอากาศ สาย 510 เพศชาย อายุ 41 ปี
4) พนักงานเก็บค่าโดยสารรถปรับอากาศ สาย 37 เพศหญิง อายุ 33 ปี
5) พนักงานเก็บค่าโดยสารรถปรับอากาศ สาย 96 เพศหญิง อายุ 31 ปี
6) พนักงานขับรถโดยสารธรรมดา สาย 71 เพศชาย อายุ 56 ปี
7) พนักงานเก็บค่าโดยสารรถปรับอากาศ สาย 73 เพศหญิง อายุ 36 ปี
8) พนักงานขับรถโดยสารปรับอากาศ สาย 73 เพศหญิง อายุ 26 ปี
9) พนักงานควบคุมระบบสารสนเทศการเดินรถ (GPS) อู่รังสิต เขตการเดินรถที่ 1 เพศหญิง
อายุ 46 ปี
10) พนักงานเก็บค่าโดยสารรถธรรมดา สาย 23 เพศชาย อายุ 21 ปี
11) พนักงานเก็บค่าโดยสารรถปรับอากาศ สาย 60 เพศหญิง อายุ 51 ปี
12) พนักงานขับรถโดยสารธรรมดา สาย 77 เพศชาย อายุ 38 ปี
13) พนักงานขับรถโดยสารปรับอากาศ สาย 59 เพศชาย อายุ 42 ปี
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม ชี้แจงข้อกฎหมาย ระเบียบปฏิบัติเกี่ยวกับการพิจารณาอนุญาตสิ่งล่วงล้ำลำน้ำตามคำสั่ง คสช. ที่32/2560
วันศุกร์ที่ 29 ตุลาคม 2564
กรมเจ้าท่า กระทรวงคมนาคม ชี้แจงข้อกฎหมาย ระเบียบปฏิบัติเกี่ยวกับการพิจารณาอนุญาตสิ่งล่วงล้ําลําน้ําตามคําสั่ง คสช.  ที่32/2560
...
ตามที่ได้มีการเสนอข่าวผ่านสื่อโซเชียล กรณี สํานักงานเจ้าท่าภูมิภาคสาขาเกาะสมุยและเทศบาลนครเกาะสมุย ได้เรียกเก็บค่าตอบแทนการออกใบอนุญาตสิ่งปลูกสร้างเขื่อนกันน้ําเซาะในอัตราที่สูงเกินไป ตั้งแต่ในปีปัจจุบัน และย้อนหลังไปถึงปี 2561 โดยให้ชําระยอดรวมรวดเดียว 4 ปี เมื่อวันที่ 25 ตุลาคม 2564 นั้น กรมเจ้าท่า ขอชี้แจงในประเด็นดังกล่าว ดังนี้
กรมเจ้าท่า กระทรวงคมนาคม โดยนายอรุณ บุปผะโก ผู้อํานวยการสํานักงานเจ้าท่าภูมิภาคที่ 4 สาขาเกาะสมุย ได้ชี้แจงข้อเท็จจริงในข้อกฎหมาย ให้ผู้ได้รับใบอนุญาตสิ่งปลูกสร้างเขื่อนกันน้ําเซาะ ผ่านผู้สื่อข่าวในพื้นที่อําเภอเกาะสมุย เรื่อง การอนุญาตให้ปลูกสร้างเขื่อนกันน้ําเซาะที่ออกให้ตามมาตรา 117 พ.ร.บ.การเดินเรือในน่านน้ําไทย พ.ศ.2456 และที่แก้ไขเพิ่มเติม หรือคําสั่ง คสช.ที่ 32/2560 ลงวันที่ 4 กรกฎาคม 2560 โดยหลักการแล้วคือห้าม ก่อสร้างสิ่งล่วงล้ําลําน้ํา แต่หากจําเป็นการอนุญาตเป็นข้อยกเว้น ซึ่งผู้ที่ได้รับใบอนุญาตสิ่งปลูกสร้างล่วงล้ําลําน้ํา เช่นเขื่อนกันน้ําเซาะ ท่าเทียบเรือเป็นผู้ได้ครอบครองและใช้ประโยชน์ในพื้นที่สาธารณะที่ประชาชนใช้ประโยชน์ร่วมกันจึงต้องเสียค่าตอบแทนเป็นรายปีตามกฎกระทรวง ฉบับที่ 64 ปี 2537 (ออกตามความมาตรา 117 พ.ร.บ.การเดินเรือในน่านน้ําไทย พ.ศ.2456 และที่แก้ไขเพิ่มเติม) โดยการจัดเก็บค่าตอบแทนรายปี เพื่อเป็นรายได้แผ่นดิน เป็นหน้าที่ขององค์การปกครองส่วนท้องถิ่นที่สิ่งปลูกสร้างล่วงล้ําลําน้ําตั้งอยู่ และการจัดเก็บค่าตอบแทนก็มิใช่หน้าที่ของกรมเจ้าท่าแต่อย่างใด
ทั้งนี้ กรมเจ้าท่าได้มีการกําหนดมาตรการป้องกันและตรวจสอบ เพื่อมิให้เจ้าหน้าที่ของรัฐหาผลประโยชน์จากการอนุญาตให้ปลูกก่อสร้างสิ่งล่วงล้ําลําน้ํา ส่งผลกระทบต่อประชาชน ซึ่งกรมเจ้าท่า พร้อมเร่งแก้ปัญหาและทําความเข้าใจให้กับประชาชนในพื้นที่โดยเร็ว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ขอบคุณ ยธ. เดินหน้ามหกรรมไกล่เกลี่ยหนี้สินทั่วประเทศ 39 ครั้ง ช่วยเหลือลูกหนี้สำเร็จแล้วกว่า 28,314 ราย ทุนทรัพย์กว่า 6,602 ล้านบาท
วันอังคารที่ 28 มิถุนายน 2565
โฆษกรัฐบาลเผย นายกฯ ขอบคุณ ยธ. เดินหน้ามหกรรมไกล่เกลี่ยหนี้สินทั่วประเทศ 39 ครั้ง ช่วยเหลือลูกหนี้สําเร็จแล้วกว่า 28,314 ราย ทุนทรัพย์กว่า 6,602 ล้านบาท
โฆษกรัฐบาลเผย นายกฯ ขอบคุณ ยธ. เดินหน้ามหกรรมไกล่เกลี่ยหนี้สินทั่วประเทศ 39 ครั้ง ช่วยเหลือลูกหนี้สําเร็จแล้วกว่า 28,314 ราย ทุนทรัพย์กว่า 6,602 ล้านบาท คิดเป็นร้อยละ 99.42 ของผู้เข้าร่วมไกล่เกลี่ย
วันที่ 28 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจความคืบหน้าการแก้ไขปัญหาหนี้สินภาคครัวเรือน ที่ขับเคลื่อนโดย กระทรวงยุติธรรม ภายใต้การนําของนายสมศักดิ์ เทพสุทิน รัฐมนตรีว่าการกระทรวงยุติธรรม ในการดําเนินโครงการ “มหกรรมไกล่เกลี่ยหนี้สิน หนี้ครัวเรือน” โดยความคืบหน้าล่าสุดจัดมาแล้ว 39 ครั้ง ไกล่เกลี่ยสําเร็จ 28,314 ราย ทุนทรัพย์กว่า 6,602 ล้านบาท คิดเป็นร้อยละ 99.42 ของผู้เข้าร่วมไกล่เกลี่ย ถือเป็นความสําเร็จตามนโยบายรัฐบาลที่กําหนดให้ “ปี 2565 เป็นปีแห่งการแก้หนี้ภาคครัวเรือน”
โฆษกประจําสํานักนายกรัฐมนตรี กล่าวเพิ่มเติมว่า กระทรวงยุติธรรมได้รับมอบหมายให้ดําเนินการในส่วนที่เกี่ยวข้อง โดยบูรณาการร่วมกับกองทุนเงินให้กู้ยืมเพื่อการศึกษา (กยศ.) และสถาบันการเงิน จัดกระบวนการไกล่เกลี่ยหนี้สินครัวเรือนทั่วประเทศขึ้นเพื่อแก้ปัญหาหนี้สินครัวเรือน ครอบคลุมพื้นที่ทุกจังหวัดทั่วประเทศ โดยมีสถาบันการเงินเข้าร่วมกว่า 16 แห่ง ซึ่งสิทธิประโยชน์ที่ผู้เข้าร่วมงานจะได้รับเบื้องต้น คือ 1) การขยายเวลาการชําระหนี้ 2) การลดเบี้ยปรับการลดดอกเบี้ย การลดค่างวดรายเดือน 3) ไม่ถูกฟ้องคดี 4) งดยึดทรัพย์ งดขายทอดตลาด ลูกหนี้จะไม่ถูกบังคับคดี และสิทธิประโยชน์อื่นๆ อีกมากมาย จึงเชิญชวนประชาชนที่มีคดีพิพาทก่อนฟ้อง และหลังศาลมีคําพิพากษา ร่วมงานมหกรรมไกล่เกลี่ยหนี้สินครัวเรือน และยุติธรรมพบประชาชน (4 ภาค) ประจําปีงบประมาณ 2565 ภายใต้บูรณาการความร่วมมือระหว่างกรมบังคับคดี และกรมคุ้มครองสิทธิและเสรีภาพ ซึ่งในเดือนมิถุนายน 2565 จัดไปแล้ว 20 ครั้ง ในพื้นที่ 20 จังหวัด ได้แก่ กระบี่ ยะลา นราธิวาส หนองบัวลําภู อุดรธานี ราชบุรี อุตรดิตถ์ แพร่ เพชรบูรณ์ ตาก ลําพูน พะเยา เชียงราย อุทัยธานี พระนครศรีอยุธยา แม่ฮ่องสอน น่าน นครสวรรค์ พิจิตร และกําแพงเพชร ทั้งนี้ สําหรับผู้สนใจสอบถามรายละเอียดเพิ่มเติมได้ที่ กรมบังคับคดี 02 881 4999 หรือสายด่วนกรมบังคับคดี 1111 กด 79 หรือ ศูนย์ไกล่เกลี่ยข้อพิพาท 02 881 4840 และ กรมคุ้มครองสิทธิและเสรีภาพ 0 2141 2768-73
“สําหรับประชาชน ที่ต้องการเข้าร่วมไกล่เกลี่ยหนี้ขอให้ติดตามรายละเอียดจากกระทรวงยุติธรรมซึ่งจะยังคงเดินหน้ามหกรรมไกล่เกลี่ยหนี้สินทุกจังหวัด จนถึงวันที่ 15 สิงหาคม 2565 นี้ ตามบัญชาและนโยบายของนายกรัฐมนตรี ในการเร่งช่วยเหลือประชาชนในการแก้ไขปัญหาหนี้สินอย่างเป็นธรรม ทําให้เจ้าหนี้ได้รับชําระหนี้ และลูกหนี้สามารถชําระหนี้ได้ ลดการฟ้องคดี เพื่อคุณภาพชีวิตที่ดีขึ้นของประชาชน” นายธนกรฯ ย้ํา
รัฐบาลไทย-ข่าวทำเนียบรัฐบาล-​รองโฆษกรัฐบาลย้ำ ผู้ป่วยโควิดยังรักษาตามสิทธิฟรี! แม้โควิดปรับเป็นโรคประจำถิ่น ขอประชาชนอย่ากังวลเรื่องการรักษา
วันเสาร์ที่ 2 กรกฎาคม 2565
​รองโฆษกรัฐบาลย้ํา ผู้ป่วยโควิดยังรักษาตามสิทธิฟรี! แม้โควิดปรับเป็นโรคประจําถิ่น ขอประชาชนอย่ากังวลเรื่องการรักษา
​รองโฆษกรัฐบาลย้ํา ผู้ป่วยโควิดยังรักษาตามสิทธิฟรี! แม้โควิดปรับเป็นโรคประจําถิ่น ขอประชาชนอย่ากังวลเรื่องการรักษา
วันนี้ 2 ก.ค. 65 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า สํานักงานหลักประกันสุขภาพแห่งชาติ (สปสช.) ยืนยันผู้ป่วยโควิด-19 ยังรักษาฟรี! ตามสิทธิเหมือนเดิม แม้โรคโควิดจะเข้าสู่โรคประจําถิ่นตั้งแต่วันที่ 1 ก.ค. 65 เป็นต้นไป แต่จะมีการปรับแนวทางการจ่ายค่าบริการสาธารณสุขโรคโควิด-19 ทั้งนี้ บอร์ด สปสช.จะพิจารณาในวันที่ 4 ก.ค.65 ซึ่งประชาชนกลุ่มเสี่ยงโควิดยังขอรับชุดตรวจ ATK ที่ร้านขายยาใกล้บ้านที่เข้าร่วมโครงการผ่านแอปเป๋าตังได้ เมื่อตรวจแล้วติดเชื้อ กลุ่มที่มีอาการไม่มากหรือกลุ่มสีเขียวเข้ารักษาที่แผนกผู้ป่วยนอกแบบเจอแจกจบตามสิทธิรักษา ส่วนกลุ่ม 608 หรือมีอาการรุนแรง จะต้องพบแพทย์ เพื่อเข้ารับการรักษา หากเกิดอาการเจ็บป่วยฉุกเฉินตามเกณฑ์สีเหลือง-แดง ยังใช้สิทธิ UCEP Plus เข้ารักษาโรงพยาบาลที่อยู่ใกล้ที่สุดได้ โดยไม่เสียค่าใช้จ่าย
นางสาวรัชดาฯ กล่าวต่อว่า การระบาดของโรคโควิด-19 ในประเทศไทย ขณะนี้ สถานการณ์ลดความรุนแรงลง ซึ่งระบบสาธารณสุขมีศักยภาพรองรับได้ แต่ไม่ใช่ว่าไม่มีโรคเกิดขึ้น อาจมีเป็นคลัสเตอร์ขึ้นมาบ้างแล้วลดลงไป ทั้งหมดจะอยู่ภายใต้การควบคุมดูแลอย่างเหมาะสม มีระบบเฝ้าระวังและเตรียมการรักษาพยาบาล สําหรับข้อกําหนดของ ศบค. เรื่องผ่อนคลายข้อปฏิบัติในการสวมหน้ากากอนามัยหรือหน้ากากผ้าทั่วราชอาณาจักร ที่ให้การสวมหรือถอดหน้ากากเป็นตามความสมัครใจนั้น ยังมีสถานที่ที่ต้องใส่หน้ากากอนามัย เพื่อลดความเสี่ยงในการแพร่เชื้อหรือรับเชื้อ ได้แก่ สถานที่นอกอาคารที่มีความแออัด มีการรวมกลุ่มคนจํานวนมาก ไม่สามารถเว้นระยะห่างได้ หรืออากาศระบายถ่ายเทไม่ดี เช่น ขนส่งสาธารณะ ตลาด สนามกีฬาหรือสถานที่แสดงดนตรีที่มีผู้ชม เป็นต้น ส่วนสถานที่ภายในอาคารที่ต้องสวมหน้ากาก เช่น บนเครื่องบิน รถไฟฟ้าบีทีเอส โรงเรียนและสถานศึกษาที่เป็นที่ปิด เป็นต้น แต่หากมีการจัดกิจกรรมในที่โล่งแจ้งก็สามารถผ่อนปรนการสวมหน้ากากได้
“พลเอก ประยุทธ์ จันทร์ โอชา นายกรัฐมนตรี เน้นย้ําถึงการดูแลสุขภาพของประชาชนต้องให้ทั่วถึงทุกกลุ่ม รัฐบาลจะไม่ทอดทิ้งประชาชนอย่างแน่นอน หากป่วยด้วยโรคโควิด-19 ยังคงสามารถเข้ารักษาตามสิทธิสุขภาพของตน โดยไม่เสียค่าใช้จ่ายใดๆ เหมือนเดิม ขอให้ทุกคนเชื่อมั่นในระบบสาธารณสุขไทยที่ได้รับการยกย่องติดอันดับโลกมาโดยตลอด สิ่งสําคัญนอกเหนือจากการรักษา คือ การสร้างภูมิคุ้มกันให้กับตัวเอง ดูแลสุขภาพของตัวเองให้แข็งแรง” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-ไทย-ญี่ปุ่น ร่วมมือด้านพลังงาน
วันพฤหัสบดีที่ 13 มกราคม 2565
ไทย-ญี่ปุ่น ร่วมมือด้านพลังงาน
วันพฤหัสบดีที่ 13 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (13 ม.ค.65) พลเอก ประยุทธ์ จันทร์โอชา นายกรัฐมนตรี เป็นสักขีพยานในการลงนามในบันทึกความร่วมมือว่าด้วยการเป็นหุ้นส่วนด้านพลังงานระหว่างกระทรวงพลังงานแห่งราชอาณาจักรไทย กับกระทรวงเศรษฐกิจ การค้า และอุตสาหกรรมของประเทศญี่ปุ่น เพื่อกําหนดทิศทางและกรอบความร่วมมือด้านพลังงานของทั้ง 2 ประเทศให้ชัดเจน ประกอบด้วย การร่วมมือด้านน้ํามันและก๊าซ ไฟฟ้า พลังงานทดแทนและการอนุรักษ์พลังงาน พลังงานนิวเคลียร์ นวัตกรรม เทคโนโลยี และพลังงานอัจฉริยะ เทคโนโลยีการลดก๊าซคาร์บอนไดออกไซด์ และด้านอื่น ๆ โดยรูปแบบของความร่วมมือ เช่น การแลกเปลี่ยนข้อมูล การฝึกอบรม การส่งเสริมการลงทุน และการทํา Roadmap มุ่งสู่เป้าหมายการปล่อยก๊าซคาร์บอนไดออกไซด์เป็นศูนย์ ในปี ค.ศ.2050
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. จับมือ AIS เล็งขยายห้องสมุดดิจิทัล สร้างคนรุ่นใหม่ลุยธุรกิจ Startup พร้อมมอบวัคซีนทางเลือกช่วยกลุ่มเปราะบางป้องกันโควิด - 19
วันพฤหัสบดีที่ 4 สิงหาคม 2565
พม. จับมือ AIS เล็งขยายห้องสมุดดิจิทัล สร้างคนรุ่นใหม่ลุยธุรกิจ Startup พร้อมมอบวัคซีนทางเลือกช่วยกลุ่มเปราะบางป้องกันโควิด - 19
พม. จับมือ AIS เล็งขยายห้องสมุดดิจิทัล สร้างคนรุ่นใหม่ลุยธุรกิจ Startup พร้อมมอบวัคซีนทางเลือกช่วยกลุ่มเปราะบางป้องกันโควิด - 19
วันที่ 3 ส.ค. 65เวลา 13.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมคณะกรรมการความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) AIS Academy และบริษัท เลิร์นดิ จํากัด ครั้งที่ 1/2565 เพื่อติดตามและรายงานความก้าวหน้าในการดําเนินงานของ 3 คณะทํางาน ประกอบด้วย 1) คณะทํางานโครงการอุ่นใจอาสา พัฒนาอาชีพ 2) คณะทํางานโครงการห้องสมุดดิจิทัล ปันความรู้ และ 3) คณะทํางานโครงการภารกิจคิดเผื่อ เพื่อคนไทย ทั้งนี้ มีผู้เข้าร่วมประชุม ประกอบด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมคณะผู้บริหาร คุณกานติมา เลอเลิศยุติธรรม หัวหน้าคณะผู้บริหารด้านทรัพยากรบุคคล บริษัท แอดวานซ์ อินโฟร์ เซอร์วิส จํากัด (มหาชน) หรือ AIS และกลุ่มอินทัช พร้อมคณะ และผู้แทนหน่วยงานที่เกี่ยวข้อง ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายจุติกล่าวว่า การประชุมครั้งนี้ เป็นการติดตามความก้าวหน้าในการขับเคลื่อนงานระหว่างกระทรวง พม. และบริษัท แอดวานซ์ อินโฟร์ เซอร์วิส จํากัด (มหาชน) หรือ AIS ในเรื่องการลดความเหลื่อมล้ําของเด็กและเยาวชนในเขตชายขอบบนภูเขา ซึ่งที่ผ่านมา เราได้จัดทําห้องสมุดดิจิทัลและการอบรมบรรณารักษ์ดิจิทัลให้กับ 40 โรงเรียนในพื้นที่ชนบท โดยมีผู้เข้ามาใช้บริการห้องสมุดดิจิทัลเกือบ 100,000 คน ดังนั้น จึงได้มีการพิจารณาว่ามีความจําเป็นในการอนุมัติงบประมาณเพิ่มเติมเพื่อขยายโอกาสของเด็กให้เข้าถึงความรู้ใหม่ๆ ที่จําเป็น นอกจากนั้น AIS ยังได้ดําเนินงานด้านการสร้างอาชีพใหม่ๆ ให้กับผู้ประกอบการ ทั้งด้านอาหารและอาชีพบริการต่างๆ ซึ่งทั้งหมดนี้จะนําไปต่อยอดถึงการจัดงาน Soft Power พลังบวกของคนไทย ทั้งศิลปะ วัฒนธรรม อาหาร ดนตรี ที่คนไทยมีความเชี่ยวชาญ และเป็นชั้นนําของโลก โดย AIS จะสนับสนุนสถานที่ในการจัดแสดงโชว์ พร้อมกับเปิดตลาดออนไลน์ และเปิดโอกาสให้เยาวชนที่ต้องการฝึกทักษะในการทดสอบเป็นผู้ประกอบการ Startup อีกด้วย ทั้งนี้ นับเป็นการสร้างอาชีพ สร้างโอกาสให้กับเยาวชนและนักศึกษาที่ต้องการเป็นผู้ประกอบการจริง นี่คือห้องทดลองที่สามารถทดลองได้ ด้วยความเอื้อเฟื้อของ AIS นอกจากนี้ AIS จะได้ร่วมกับกระทรวง พม. กระทรวงศึกษาธิการ และกระทรวงดิจิทัลเพื่อเศรษฐกิจและสังคม ในเรื่องการต่อต้านข่าวปลอม ด้วยการให้ความรู้แก่เยาวชนเพื่อให้สามารถรับรู้ว่าข่าวจริงและข่าวบิดเบือนนั้นเป็นอย่างไร อีกทั้งสร้างภูมิคุ้มกันในการรับรู้ข้อมูลข่าวสารของเยาวชนและประชาชนทั่วไป โดยคาดว่าเราจะร่วมทํางานด้วยกันต่อไป
นายจุติกล่าวเพิ่มเติมว่า นอกจากนี้ ตนได้รับมอบวัคซีนโมเดอร์นาซึ่งเป็นวัคซีนทางเลือก จํานวน 4,850 โดส จาก AIS เพื่อนําไปให้บริการแก่กลุ่มเปราะบางที่มีความเสี่ยงสูงในการติดเชื้อโควิด - 19ได้อย่างทั่วถึงมากยิ่งขึ้น โดยเปิดศูนย์ฉีดวัคซีนทางเลือก จํานวน 8 ศูนย์ฉีดในพื้นที่จังหวัดนนทบุรี ปทุมธานี และกรุงเทพมหานคร ซึ่งการบริหารจัดการวัคซีนทางเลือกได้รับการสนับสนุนจากกรมสุขภาพจิต กระทรวงสาธารณสุข และภาคีเครือข่ายทางการแพทย์
รัฐบาลไทย-ข่าวทำเนียบรัฐบาล-บขส. จัดเตรียมเจ้าหน้าที่อำนวยความสะดวกประชาชนเดินทางในช่วงวันหยุดยาว ระหว่างวันที่ 12 - 14 สิงหาคม 2565
วันพฤหัสบดีที่ 11 สิงหาคม 2565
บขส. จัดเตรียมเจ้าหน้าที่อํานวยความสะดวกประชาชนเดินทางในช่วงวันหยุดยาว ระหว่างวันที่ 12 - 14 สิงหาคม 2565
......
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคมเปิดเผยว่า บริษัท ขนส่ง จํากัด (บขส.) ได้เตรียมความพร้อมจัดการเดินรถในช่วงวันหยุดต่อเนื่อง 3 วัน (วันแม่แห่งชาติ) ระหว่างวันที่ 12 - 14 สิงหาคม 2565 เพื่ออํานวยความสะดวกและรองรับการเดินทางของประชาชนเดินทางกลับภูมิลําเนาและท่องเที่ยว โดย บขส. ได้เตรียมจัดรถโดยสาร (รถ บขส. รถร่วมและ รถตู้) ในเที่ยวไปและเที่ยวกลับ ประมาณ 3,000 เที่ยว รองรับผู้โดยสารได้กว่า 35,000 คน โดยคาดการณ์ว่า ในช่วงวันหยุดนี้จะมีประชาชนเดินทางเพิ่มขึ้นกว่าปกติ เนื่องจากเป็นช่วงวันหยุดสุดสัปดาห์ และประชาชนได้จองตั๋วโดยสารล่วงหน้า ของ บขส.และรถร่วม แล้วประมาณ 80% โดยคาดว่าประชาชนจะเริ่มทยอยเดินทางในเส้นทางสายยาว ตั้งแต่ช่วงเย็นวันนี้ (11 สิงหาคม 2565) และเดินทางกลับในช่วงเย็นวันที่ 14 สิงหาคม 2565 ส่วนในเส้นทางสายสั้นซึ่งมีระยะทางไม่เกิน 300 กิโลเมตร คาดว่าจะมีการเดินทางต่อเนื่องตลอดทั้งวัน ปัจจุบัน บขส. เปิดให้บริการเดินรถเส้นทางภาคเหนือ 15 เส้นทาง ภาคตะวันออกเฉียงเหนือและภาคตะวันออก 19 เส้นทาง ภาคใต้ 15 เส้นทาง และเส้นทางระหว่างประเทศไทย - สปป.ลาว 9 เส้นทาง ผู้โดยสารสามารถตรวจสอบตารางการเดินรถได้ที่ช่องจําหน่ายตั๋ว ณ สถานีเดินรถ บขส. ทั่วประเทศ และสามารถจองตั๋วล่วงหน้า ผ่านช่องทางต่าง ๆ อาทิ Application E-Ticket เว็บไซต์ บขส. www.transport.co.th เคาน์เตอร์เซอร์วิส และตัวแทนจําหน่ายตั๋วของ บขส. หรือสอบถามข้อมูลการเดินทาง เพิ่มเติมได้ที่ call center 1490 เรียก บขส. ตลอด 24 ชั่วโมง ทั้งนี้ บขส. พร้อมอํานวยความสะดวกประชาชนเดินทางกลับภูมิลําเนา และได้ดําเนินการตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้กําชับให้ดูแลประชาชนให้ได้รับบริการที่สะดวก ปลอดภัย และได้เน้นย้ําให้ทุกฝ่ายที่เกี่ยวข้อง ปฏิบัติตามมาตรการ 4 พร้อม คือ รถโดยสารพร้อม คนพร้อม สถานีพร้อม บริการพร้อม ควบคู่กับการป้องกันและควบคุมการแพร่ระบาดของโรคติดเชื้อไวรัส COVID-19 อย่างเคร่งครัด
กรรมการผู้จัดการใหญ่ บขส. กล่าวเพิ่มเติมว่า ขณะนี้ บขส. ยังไม่ได้ปรับขึ้นค่าโดยสาร ตามมติของคณะกรรมการควบคุมการขนส่งทางบกกลางที่ให้รถโดยสาร หมวด 2 และหมวด 3 ขึ้นค่าโดยสารกิโลเมตรละ 5 สตางค์ โดย บขส. จะตรึงราคาค่าโดยสารในอัตราเดิมไปจนถึงวันที่ 30 กันยายน 2565 เพื่อช่วยแบ่งเบาภาระค่าครองชีพให้กับประชาชน ตามนโยบายของกระทรวงคมนาคม รวมทั้งให้สิทธิ์ส่วนลดค่าโดยสาร 5% แก่ลูกค้าสมาชิก บขส. Card อีกด้วย
รัฐบาลไทย-ข่าวทำเนียบรัฐบาล-ปล่อยพันธุ์ปลา 5 แสนตัว เฉลิมพระเกียรติฯ
วันพุธที่ 23 มิถุนายน 2564
ปล่อยพันธุ์ปลา 5 แสนตัว เฉลิมพระเกียรติฯ
‘รมช.เกษตรฯ’ นําคณะปล่อยพันธุ์ปลา 5 แสนตัว ถวายเป็นพระราชกุศล เนื่องในวันเฉลิมพระชนมพรรษา สมเด็จพระนางเจ้าฯ พระบรมราชินี
นางสาวมนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์เป็นประธานพิธีปล่อยพันธุ์สัตว์น้ําเนื่องในวันเฉลิมพระชนมพรรษาสมเด็จพระนางเจ้าสุทิดาพัชรสุธาพิมลลักษณพระบรมราชินีโดยมีนายณรงค์รักร้อยผู้ว่าราชการจังหวัดอุทัยธานีหัวหน้าส่วนราชการข้าราชการผู้บริหารองค์กรปกครองส่วนท้องถิ่นและประชาชนเข้าร่วมณสวนน้ําเฉลิมพระเกียรติ(บึงพระชนก)ต.เกาะเทโพอ.เมืองอุทัยธานีจ.อุทัยธานีซึ่งจังหวัดอุทัยธานีร่วมกับสํานักงานประมงจังหวัดอุทัยธานีศูนย์วิจัยและพัฒนาการเพาะเลี้ยงสัตว์น้ําจืดอุทัยธานีองค์การบริหารส่วนจังหวัดอุทัยธานีและองค์การบริหารส่วนตําบลเกาะเทโพจัดขึ้นเพื่อถวายเป็นพระราชกุศลและเทิดพระเกียรติสมเด็จพระนางเจ้าฯพระบรมราชินีตลอดจนเป็นการอนุรักษ์ทรัพยากรและเพิ่มผลผลิตทรัพยากรสัตว์น้ําในแหล่งน้ําธรรมชาติให้มีความอุดมสมบูรณ์มากยิ่งขึ้นก่อให้เกิดประโยชน์ต่อการประกอบอาชีพประมงและเป็นแหล่งอาหารของชุมชนนําไปสู่ความมั่นคงทางด้านอาหารที่ยั่งยืนทั้งนี้กรมประมงได้ดําเนินการปล่อยพันธุ์สัตว์น้ําลงสู่แหล่งน้ําที่เหมาะสมในพื้นที่77จังหวัดทั่วประเทศรวม39.5ล้านตัว
โอกาสนี้รมช.มนัญญาได้มอบพันธุ์สัตว์น้ําให้กับผู้นําชุมชนเพื่อนําไปปล่อยในแหล่งน้ําสาธารณะจํานวน10แห่งในพื้นที่จังหวัดอุทัยธานีจากนั้นนําคณะปล่อยพันธุ์สัตว์น้ําลงสู่บึงพระชนกร่วมกับหัวหน้าส่วนราชการจังหวัดอุทัยธานีสําหรับการปล่อยพันธุ์ปลาเฉลิมพระเกียรติในครั้งนี้รวมทั้งสิ้น500,000ตัวจํานวน3ชนิดได้แก่ปลาตะเพียนทองปลาตะเพียนขาวและปลายี่สกเทศจึงขอเชิญชวนประชาชนทุกคนร่วมมือกันในการอนุรักษ์ทรัพยากรสัตว์น้ําและรักษาสิ่งแวดล้อมในแหล่งน้ําต่างๆเพื่อคืนความสมบูรณ์ให้แหล่งน้ําธรรมชาติและเป็นอาหารโปรตีนให้กับประชาชนในหมู่บ้านชุมชนต่อไป.
จากนั้นร่วมกิจกรรมปลูกต้นมะค่าโมงซึ่งเป็นกล้าไม้จากพิธีเจริญพระพุทธมนต์ในโครงการพฤกษามหามงคลได้นําไปปลูกเนื่องในโอกาสวันต้นไม้ประจําปีของชาติ2564เพื่อเป็นสัญลักษณ์ในการร่วมรณรงค์ปลูกต้นไม้เพิ่มพื้นที่สีเขียวให้กับประเทศณบริเวณด้านหน้าสวนสาธารณะเฉลิมพระเกียรติบึงชนกต.เกาะเทโพอ.เมืองอุทัยธานีจ.อุทัยธานี